22.

za článok 22 sa vkladá táto kapitola ║: „KAPITOLA VIIa NÁRODNÉ REGULAČNÉ ORGÁNY Článok 22a Určenie a nezávislosť regulačných orgánov 1. Každý členský štát určí iba jeden národný regulačný orgán. 2. Členské štáty zaručia nezávislosť národného regulačného orgánu a zabezpečia, aby vykonával svoje právomoci nestranným a transparentným spôsobom. Na tento účel členský štát zabezpečí, aby bol národný regulačný orgán pri vykonávaní regulačných úloh, ktoré mu boli uložené na základe tejto smernice a iných súvisiacich právnych predpisov: a) z hľadiska právnej formy oddelený a funkčne nezávislý od akéhokoľvek iného verejného alebo súkromného subjektu, a b) aby jeho zamestnanci a osoby zodpovedné za jeho riadenie konali nezávisle od akýchkoľvek trhových záujmov a c) nepožadoval alebo neprijímal pri plnení regulačných úloh priame pokyny od žiadneho vládneho alebo iného verejného alebo súkromného subjektu. 3. S cieľom chrániť nezávislosťnárodného regulačného orgánu členské štáty zabezpečia najmä, aby: a) národný regulačný orgán mal právnu subjektivitu, finančnú nezávislosť a primerané ľudské a finančné zdroje na plnenie svojich povinností; b) členovia ║ vedenia národného regulačného orgánu boli vymenúvaní na ║dobu najmenej päť rokov , avšak maximálne sedem rokov, bez možnosti znovuzvolenia; pre polovicu členov toto obdobie pri prvom funkčnom období trvá len dva a pol roka; členovia budú zbavení funkcie počas ich funkčného obdobia len v tom prípade, ak už nespĺňajú podmienky stanovené v tomto článku alebo ak sa dopustili vážneho porušenia povinností podľa vnútroštátnych právnych predpisov; a c) rozpočtové potreby národného regulačného orgánu sú kryté z priamych výnosov z operácií na energetickom trhu. Článok 22b Politické ciele národného regulačného orgánu Národný regulačný orgán pri vykonávaní svojich regulačných úloh uvedených v tejto smernici prijme všetky primerané opatrenia na dosiahnutie týchto cieľov: a) podpora, v úzkej spolupráci s Komisiou, agentúrou a národnými regulačnými orgánmi ostatných členských štátov ║, konkurencieschopného, bezpečného a environmentálne udržateľného vnútorného trhu s elektrickou energiou v rámci Spoločenstva a efektívne otvorenie trhu pre všetkých zákazníkov a dodávateľov v Spoločenstve a zabezpečenie toho, aby dodávateľské energetické siete fungovali účinne, spoľahlivo a s ohľadom na dlhodobé ciele ; b) rozvoj konkurencieschopných a správne fungujúcich ▐ trhov v rámci Spoločenstva v súvislosti s dosiahnutím cieľa uvedeného v písmene a); c) odstránenie všetkých obmedzení týkajúcich sa obchodovania s elektrickou energiou medzi členskými štátmi, vrátane rozvoja vhodných cezhraničných prenosových kapacít na uspokojenie dopytu a posilnenie integrácie národných trhov , aby sa uľahčil neobmedzený tok elektrickej energie v celom Spoločenstve; d) rozvoj na zákazníka orientovaných, bezpečných, spoľahlivých a účinných sieťových sústav nákladovo najhospodárnejším spôsobom , podpora adekvátnosti sústavy pri zabezpečení energetickej účinnosti a integrácie výroby energie z obnoviteľných zdrojov veľkého a malého rozsahu a zabezpečení distribuovanej výroby do prenosových a distribučných sietí ; e) uľahčenie prístupu do siete novým výrobným kapacitám, najmä odstraňovanie prekážok, ktoré by mohli brániť prístupu nových účastníkov trhu a výrobe energie z obnoviteľných zdrojov; f) zabezpečenie toho, aby sa prevádzkovateľom siete poskytol vhodný stimul, krátkodobý i dlhodobý, na zvýšenie účinnosti výkonu siete a podporu integrácie trhu; g) zabezpečenie toho, aby mali zákazníci prospech z účinného fungovania ich národných trhov , zabezpečenie ochrany spotrebiteľa a podporovanie efektívnej hospodárskej súťaže v spolupráci s orgánmi hospodárskej súťaže; h) pomoc v snahe o dosiahnutie vysokej úrovne univerzálnej služby a služby vo verejnom záujme pri dodávkach elektrickej energie, prispievanie k ochrane zraniteľných zákazníkov a pomoc pri zabezpečovaní účinnosti opatrení na ochranu spotrebiteľa uvedených v prílohe A; a i) harmonizácia nevyhnutných postupov pre výmenu údajov . Článok 22c Povinnosti a právomoci národného regulačného orgánu 1. Národný regulačný orgán má tieto povinnosti , ktoré v prípade potreby vykonáva za konzultácií s inými príslušnými vnútroštátnymi subjektmi alebo subjektmi Spoločenstva, prevádzkovateľmi prenosovej sústavy a zúčastnenými stranami na trhu a bez toho, aby boli dotknuté ich osobitné právomoci týchto subjektov : a) stanoviť alebo schváliť regulované sieťové tarify a zložky sieťových taríf, a to nezávisle a v súlade s transparentnými kritériami; b) zabezpečovať, aby prevádzkovatelia prenosovej a distribučnej sústavy, a prípadne aj vlastníci sústavy, ako aj všetky energetické podniky, dodržiavali svoje povinnosti vyplývajúce z tejto smernice a iných príslušných právnych predpisov Spoločenstva vrátane tých, ktoré sa týkajú cezhraničných záležitostí; c) spolupracovať v oblasti cezhraničných záležitostí s národnými regulačným orgánom alebo ║orgánmi ostatných členských štátov a s agentúrou vrátane zabezpečenia toho, aby medzi prenosovými infraštruktúrami existovala dostatočná prepojovacia kapacita, ktorá by vyhovovala účinnému hodnoteniu trhu a kritériu bezpečnosti dodávok, bez diskriminácie medzi dodávateľskými podnikmi v jednotlivých členských štátoch ; d) dodržiavať a vykonávať všetky relevantné záväzné rozhodnutia Komisie a agentúry ║; e) predkladať ročné správy o svojej činnosti a plnení svojich povinností Komisii, príslušným orgánom členských štátov a agentúre ║; v tejto správe sa uvedú prijaté opatrenia a dosiahnuté výsledky týkajúce sa každej z úloh uvedených v tomto článku; f) monitorovať dodržiavanie požiadaviek na oddelenie podľa tejto smernice a ďalších relevantných právnych predpisov Spoločenstva a zabezpečovať, aby medzi činnosťami spojenými s prenosom, distribúciou a dodávkou neexistovali krížové dotácie a aby distribučné a prenosové tarify boli stanovené v dostatočnom predstihu pred obdobím, počas ktorého budú platiť ; g) skúmať investičné plány prevádzkovateľov prenosovej sústavy a vo svojej ročnej správe poskytovať hodnotenie investičného plánu prevádzkovateľov prenosovej sústavy, pokiaľ ide o jeho súlad s celoeurópskym 10-ročným plánom investícií do siete podľa článku 2c ods. 1 nariadenia (ES) č. 1228/2003; 10-ročný investičný plán vytvorí stimuly na podporu investícií a zabezpečí, aby kvalita a počet pracovných síl zodpovedali záväzkom poskytovania služieb; ak príslušný prevádzkovateľ nesplní 10-ročný investičný plán, národný regulačný orgán mu uloží primerané sankcie v súlade s odporúčaniami vydanými agentúrou; h) schvaľovať ročné investičné plány prevádzkovateľov prenosovej sústavy; i) monitorovať dodržiavanie požiadaviek na bezpečnosť a spoľahlivosť siete , zavádzať alebo schvaľovať normy a požiadavky na kvalitu služieb a dodávok a skúmať predchádzajúce výsledky, pokiaľ ide o kvalitu služieb a dodávok, a pravidlá bezpečnosti a spoľahlivosti siete; j) monitorovať úroveň transparentnosti, zabezpečovať, aby energetické podniky dodržiavali povinnosti týkajúce sa transparentnosti; k) podporovať vypracovávanie európskych zmlúv o prerušiteľnej dodávke; l) monitorovať úroveň účinného otvorenia trhu a hospodárskej súťaže na veľkoobchodnej a maloobchodnej úrovni vrátane výmen elektrickej energie, cien pre domácnosti, miery zmien dodávateľa, primeraných podmienok zálohových platieb, ktoré zodpovedajú skutočnej spotrebe, miery pripájania a odpájania , poplatkov za údržbu a sťažností domácností v dohodnutom formáte, ako aj narušenia alebo obmedzenia hospodárskej súťaže v spolupráci s orgánmi hospodárskej súťaže, vrátane poskytovania príslušných informácií a predkladania náležitých prípadov do pozornosti príslušným orgánom hospodárskej súťaže; m) monitorovať výskyt reštriktívnych zmluvných praktík vrátane doložiek o výlučnosti, ktoré môžu brániť zákazníkom z radov mimo domácností uzatvoriť zmluvu s viacerými dodávateľmi súčasne alebo obmedziť ich možnosť zvoliť si takýto postup, a v prípade potreby informovať o takýchto praktikách vnútroštátne orgány hospodárskej súťaže; n) s plným zreteľom na ustanovenia zmluvy podporovať dlhodobé dohody medzi spotrebiteľmi a dodávateľmi energie, ktoré prispievajú k zlepšeniu výroby a distribúcie energie a zároveň spotrebiteľom umožňujú využívať ich výhody, za predpokladu, že takéto dohody prispejú k dosiahnutiu optimálnej výšky investícií do energetického sektora; o) uznať zmluvnú slobodu, pokiaľ ide o dlhodobé zmluvy, a možnosť uzatvárať zmluvy založené na aktívach pod podmienkou, že sú v súlade s právnymi predpismi Spoločenstva; p) monitorovať čas, ktorý prenosové a distribučné podniky vynaložili na vykonanie prepojení a opráv , a ukladať sankcie v súlade s usmerneniami agentúry, ak sa tieto prepojenia a opravy predĺžili bez riadneho dôvodu ; q) bez toho, aby bola dotknutá právomoc iných národných regulačných orgánov, monitorovať vysoký štandard univerzálnej služby a služby vo verejnom záujme v prípade elektrickej energie a ochranu zraniteľných zákazníkov ▐; r) zabezpečiť účinnosť a presadzovanie opatrení na ochranu spotrebiteľa stanovených v prílohe A; s) aspoň raz ročne uverejňovať odporúčania o súlade dodávateľských taríf s ustanoveniami článku 3 , pričom sa v týchto odporúčaniach musí venovať náležitá pozornosť vplyvu na fungovanie trhu s regulovanými cenami, a to hlavne veľkoobchodnými cenami a cenami pre koncových užívateľov; t) podávať správy vnútroštátnym orgánom hospodárskej súťaže a Komisii o tých členských štátoch, v ktorých sú regulované tarify nižšie ako trhová cena; u) stanovovať štandardizované pravidlá upravujúce vzťahy medzi konečnými zákazníkmi a dodávateľmi, distribútormi a prevádzkovateľmi meracej sústavy, ktoré sa týkajú prinajmenšom prístupu k údajom o spotrebe zákazníkov vrátane údajov o cenách a všetkých súvisiacich výdavkoch , uplatňovania ľahko zrozumiteľného harmonizovaného formátu takýchto údajov , primeraných zálohových platieb, ktoré zodpovedajú skutočnej spotrebe, a rýchleho prístupu všetkých zákazníkov k takýmto údajom podľa písmena h) prílohy A; v) monitorovať implementáciu pravidiel týkajúcich sa úloh a povinností prevádzkovateľov prenosovej sústavy, prevádzkovateľov distribučnej sústavy, dodávateľov a zákazníkov a ostatných účastníkov trhu podľa nariadenia (ES) č. 1228/2003; w) monitorovať investície do výrobných kapacít vzhľadom na bezpečnosť dodávky; x) vykonávať v prípade potreby právo veta v prípade rozhodnutí o menovaní alebo odvolaní osôb zodpovedných za všeobecné riadenie prevádzkovateľa prenosovej sústavy; y) stanovovať alebo schvaľovať tarify prístupu do siete a zverejňovať metodiku používanú na určovanie týchto taríf; z) stanovovať alebo schvaľovať normy pre kvalitu služieb, monitorovať ich implementáciu a ukladať sankcie za ich nedodržiavanie; aa) monitorovať implementáciu ochranných opatrení uvedených v článku 24; ab) harmonizovať postupy výmeny údajov pre najdôležitejšie trhové postupy na regionálnej úrovni; ac) určovať cenové limity na nekonkurenčných trhoch na určité, obmedzené obdobie, aby zákazníci boli chránení pred zneužívaním trhu, stanovovať tieto limity na dostatočne vysokej úrovni, aby neodrádzali nových účastníkov trhu alebo nebránili rastu existujúcich konkurentov; ad) zabezpečovať audit politík údržby prevádzkovateľov prenosovej sústavy; ae) vypracovať spolu s príslušnými plánovacími orgánmi usmernenia týkajúce sa časovo obmedzeného licenčného konania s cieľom povzbudiť nových účastníkov trhu, aby začali vyrábať elektrickú energiu a obchodovať s ňou; a af) zabezpečovať transparentnosť kolísania veľkoobchodných cien. 2. Ak to členský štát ustanoví, monitorovacie povinnosti uvedené v odseku 1 môže vykonávať iný orgány ako národný regulačný orgán. Zistenia tohto monitorovania sa v takom prípade poskytnú národnému regulačnému orgánu čo najskôr. Národný regulačný orgán v súlade so zásadou lepšieho regulovania podľa možnosti konzultuje s prevádzkovateľmi prenosovej sústavy a úzko spolupracuje s inými relevantnými národnými orgánmi pri výkone povinností uvedených v odseku 1, pričom si zachovávajú nezávislosť a musí sa tak diať bez toho, aby boli dotknuté ich osobitné právomoci. 3. Ak bol podľa článku 10 určený nezávislý prevádzkovateľ sústavy, národný regulačný orgán okrem plnenia úloh stanovených v odseku 1: a) monitoruje, či si vlastník prenosovej sústavy a prevádzkovateľ prenosovej sústavy plnia svoje povinnosti vyplývajúce z tohto článku, a ukladá pokuty za ich nedodržiavanie v súlade s odsekom 5 písm. d); b) monitoruje vzťahy a komunikáciu medzi nezávislým prevádzkovateľom sústavy a vlastníkom prenosovej sústavy tak, aby sa zabezpečilo dodržiavanie povinností zo strany nezávislého prevádzkovateľa sústavy, a predovšetkým schvaľuje zmluvy a koná ako orgán urovnávajúci spory medzi nezávislým prevádzkovateľom sústavy a vlastníkom prenosovej sústavy v súvislosti so sťažnosťami ktorejkoľvek strany podľa odseku 10; c) bez toho, aby bol dotknutý postup uvedený v článku 10 ods. 2c, počas prvých desiatich rokov plánu rozvoja siete schvaľuje investičné plánovanie a viacročný plán rozvoja siete, ktoré každoročne predkladá nezávislý prevádzkovateľ sústavy; d) zabezpečuje, aby tarify za prístup do siete, ktoré vyberajú nezávislí prevádzkovatelia sústavy, zahŕňali odmenu pre vlastníka siete alebo vlastníkov siete, ktorá predstavuje primeranú odmenu za aktíva siete a nové investície do siete; e) má právomoc vykonávať inšpekcie v priestoroch vlastníka prenosovej sústavy a nezávislého prevádzkovateľa sústavy; a f) monitoruje využívanie poplatkov za preťaženie, ktoré vybral nezávislý prevádzkovateľ sústavy v súlade s článkom 6 ods. 6 nariadenia ║(ES) č. 1228/2003 ║. 4. Národný regulačný orgán pri monitorovaní národných trhov s elektrickou energiou v súlade s odsekom 1 písm. l) vrátane monitorovania veľkoobchodných a maloobchodných cien prijme harmonizované metódy odsúhlasené a schválené agentúrou. 5. Členské štáty zabezpečia, aby národné regulačné orgány mali právomoci, ktoré im umožnia vykonávať povinnosti uvedené v odseku 1 a 2 účinne a rýchlo. Na tento účel má národný regulačný orgán okrem iného tieto právomoci: a) vydávať záväzné rozhodnutia týkajúce sa elektronergetických podnikov; b) spolupracovať s vnútroštátnym orgánom hospodárskej súťaže pri skúmaní fungovania trhov s elektrickou energiou a ▐ rozhodovať o primeraných opatreniach potrebných a vhodných na podporu efektívnej hospodárskej súťaže a zabezpečenie správneho fungovania trhu ▐; c) získavať informácie dôležité na plnenie jeho úloh od elektronergetických podnikov, vrátane odôvodnení každého zamietnutia prístupu tretích osôb a všetkých informácií o opatreniach potrebných na posilnenie siete, a v prípade potreby spolupracovať s regulačnými orgánmi finančného trhu ; d) ukladať efektívne, primerané a odrádzajúce sankcie energetickým podnikom, ktoré si neplnia svoje povinnosti vyplývajúce z tejto smernice alebo rozhodnutí regulačného orgánu alebo agentúry; e) vykonávať náležité vyšetrovania s príslušnou právomocou na urovnávanie sporov na základe odsekov 10 a 11; f) schvaľovať ochranné opatrenia uvedené v článku 24. 6. Národné regulačné orgány sú zodpovedné za stanovovanie podmienok a ich schvaľovanie pred ich nadobudnutím účinnosti; ide o podmienky: a) pripojenia a prístupu do národných sietí vrátane prenosových a distribučných taríf a ich metodík alebo metodík a ich monitorovania stanovovania alebo schvaľovania prenosových a distribučných taríf ; tieto tarify zohľadňujú skutočne vzniknuté náklady, pričom tieto náklady zodpovedajú nákladom účinného prevádzkovateľa a sú transparentné ; umožňujú realizáciu potrebných investícií do sietí spôsobom, ktorý zabezpečí životaschopnosť sietí; tieto tarify nie sú diskriminačné voči novým účastníkom na trhu ; b) poskytovania služieb vyrovnávania siete , pri ktorom sa čo najviac odrážajú skutočné náklady a ktoré je neutrálne z hľadiska príjmov, pričom vytvára vhodné stimuly pre užívateľov sietí, aby udržiavali v rovnováhe svoj odber a zásobovanie ; sú spravodlivé a nediskriminačné a sú založené na objektívnych kritériách; c) prístupu do cezhraničných infraštruktúr vrátane postupov na prideľovanie kapacity a riadenia v prípade preťaženia. Národné regulačné orgány majú právomoc požadovať od prevádzkovateľov prenosovej sústavy, aby upravili tieto podmienky. 7. Národné regulačné orgány pri stanovovaní alebo schvaľovaní podmienok či metodík pre tarify a služieb vyrovnávania siete zabezpečujú, aby sa prevádzkovateľom siete poskytol vhodný krátkodobý i dlhodobý stimul na zvyšovanie účinnosti, posilňovanie integrácie trhu , zaistenie bezpečnosti dodávok a podporu súvisiacich výskumných činností. 8. Národné regulačné orgány monitorujú riadenie v prípade preťaženia v rámci národných elektrizačných sietí a prepojovacích vedení. Prevádzkovatelia prenosovej sústavy predložia národným regulačným orgánom na schválenie svoje postupy riadenia v prípade preťaženia vrátane prideľovania kapacity. Národné regulačné orgány môžu požiadať o zmenu týchto postupov pred ich schválením. 9. Národné regulačné orgány majú právomoc žiadať v nevyhnutnom prípade od prevádzkovateľov prenosovej a distribučnej sústavy, aby zmenili podmienky ▐ uvedené v tomto článku v snahe zabezpečiť ich primeranosť a uplatňovanie nediskriminačným spôsobom. Národné regulačné orgány v prípade oneskorenia stanovenia prenosových a distribučných taríf majú právomoc stanoviť predbežné prenosové a distribučné tarify a rozhodnúť o vhodných kompenzačných opatreniach, ak sa konečné tarify líšia od týchto predbežných taríf. 10. Každá strana, ktorá vznesie sťažnosť voči prevádzkovateľovi prenosovej alebo distribučnej sústavy v súvislosti s povinnosťami tohto prevádzkovateľa vyplývajúcimi z tejto smernice , sa môže so sťažnosťou obrátiť na národný regulačný orgán, ktorý vo funkcii orgánu urovnávajúceho spory vydá rozhodnutie do dvoch mesiacov od prijatia sťažnosti. Táto lehota sa môže predĺžiť o dva mesiace, ak národný regulačný orgán požiadal o dodatočné informácie. Táto lehota sa môže predĺžiť so súhlasom sťažovateľa. ║Rozhodnutie národného regulačného orgánu je záväzné, pokiaľ nie je zrušené v odvolacom konaní. 11. Každá strana, ktorá je dotknutá a má právo sťažovať sa vzhľadom na rozhodnutie o metodikách prijaté podľa tohto článku, alebo ak má národný regulačný orgán povinnosť radiť sa o navrhnutých tarifách alebo metodikách, môže najneskôr do dvoch mesiacov, alebo v kratšej lehote stanovenej členskými štátmi, od uverejnenia rozhodnutia alebo návrhu na rozhodnutie podať sťažnosť na preskúmanie. Takáto sťažnosť nemá odkladný účinok. 12. Členské štáty vytvoria vhodné a účinné mechanizmy na reguláciu, kontrolu a transparentnosť tak, aby zabránili akémukoľvek zneužitiu dominantného postavenia, obzvlášť v neprospech zákazníkov, a akémukoľvek koristníckemu správaniu. Tieto mechanizmy berú do úvahy ustanovenia zmluvy, najmä jej článku 82. 13. Národný regulačný orgán vytvorí nezávislú službu alebo alternatívny systém opravných prostriedkov, ako je nezávislý ombudsman pre odvetvie energetiky alebo orgán zastupujúci spotrebiteľov. Táto služba alebo systém zodpovedá za efektívne vybavovanie sťažností a musia konať v súlade s najlepšími postupmi. Národný regulačný orgán stanoví normy a usmernenia pre vybavovanie sťažností výrobcami energie a prevádzkovateľmi siete. 14. Členské štáty zabezpečia prijatie vhodných opatrení, vrátane správnych alebo trestnoprávnych konaní, v súlade s ich vnútroštátnymi právnymi predpismi proti zodpovedným fyzickým alebo právnickým osobám v prípade, že neboli dodržané pravidlá o dôvernosti uložené touto smernicou. 15. Sťažnosťami uvedenými v odsekoch 10 a 11 nie je dotknuté vykonávanie práv na odvolanie podľa právnych predpisov Spoločenstva a vnútroštátnych právnych predpisov. 16. Rozhodnutia, ktoré prijali národné regulačné orgány, sú riadne odôvodnené a dostupné verejnosti na umožnenie právneho preskúmania . 17. Členské štáty zabezpečia, aby boli na národnej úrovni zavedené vhodné mechanizmy, v rámci ktorých môže strana dotknutá rozhodnutím národného regulačného orgánu podať odvolanie vnútroštátny súdny orgán alebo iný nezávislý vnútroštátny orgán, nezávislý od zúčastnených strán a vlády . ▐ Článok 22d Regulačný režim pre cezhraničné záležitosti 1. Národné regulačné orgány úzko spolupracujú, radia sa a agentúre i sebe navzájom poskytujú informácie potrebné na plnenie ich úloh vyplývajúcich z ustanovení tejto smernice. Prijímajúci orgán zabezpečí rovnakú úroveň dôvernosti vymenených informácií, akú požaduje poskytujúci orgán. 2. Aby sa v prípadoch vytvárania regionálnych trhov s elektrickou energiou zabezpečilo, že ich integráciu budú odzrkadľovať vhodné regulačné štruktúry, príslušné národné regulačné orgány zabezpečia v úzkej spolupráci s agentúrou a pod jej vedením, že v súvislosti s ich regionálnymi trhmi sa splnia aspoň tieto regulačné úlohy: a) spolupráca aspoň na regionálnej úrovni s cieľom podporiť prijatie prevádzkových opatrení na zabezpečenie optimálneho riadenia siete, rozvoj vzájomnej výmeny elektrickej energie a prideľovanie cezhraničných kapacít a zabezpečiť primeranú úroveň prepojovacej kapacity aj prostredníctvom nových prepojení v rámci regiónu a medzi regiónmi na umožnenie rozvoja efektívnej hospodárskej súťaže a zvýšenia bezpečnosti dodávok; b) harmonizácia všetkých technických a trhových predpisov pre príslušných prevádzkovateľov prenosovej sústavy a iných účastníkov trhu, a to aspoň na príslušnej regionálnej úrovni; c) harmonizácia predpisov upravujúcich riadenie v prípade preťaženia a spravodlivé rozdelenie ziskov a/alebo nákladov na riadenie v prípade preťaženia medzi všetkých účastníkov trhu; d) prijatie pravidiel na zabezpečenie toho, aby vlastníci a/alebo manažéri výmen(y) energie, ktorí pôsobia na príslušnom spoločnom regionálnom trhu, boli plne nezávislí od vlastníkova/ alebo manažérov výrobných aktív. 3. Národné regulačné orgány sú oprávnená uzatvárať medzi sebou dohody na podporu regulačnej spolupráce a opatrenia uvedené v odsekoch 1 a 2 sa podľa potreby realizujú po dôkladných konzultáciách s inými príslušnými národnými orgánmi a bez toho, aby boli dotknuté ich konkrétne právomoci. 4. Agentúra rozhodne o regulačnom režime pre infraštruktúru spájajúcu aspoň dva členské štáty: a) na základe spoločnej žiadosti príslušných národných regulačných orgánov alebo b) ak príslušné národné regulačné orgány nie sú schopné dosiahnuť dohodu o primeranom regulačnom režime v priebehu šiestich mesiacov odo dňa, keď bol poslednému z týchto regulačných orgánov predložený spis. ▐ Článok 22e Dodržiavanie usmernení 1. Komisia a ktorýkoľvek národný regulačný orgán ║môžu požiadať o stanovisko agentúry ku zhode rozhodnutia prijatého regulačným orgánom s usmerneniami uvedenými v tejto smernici alebo v nariadení (ES) č. 1228/2003. 2. Agentúra poskytne svoje stanovisko Komisii, národnému regulačnému orgánu, ktorý o to požiadal ║, a národnému regulačnému orgánu, ktorý prijal príslušné rozhodnutie, v priebehu štyroch mesiacov od podania žiadosti. 3. Ak národný regulačný orgán, ktorý prijal sporné rozhodnutie, nevyhovie stanovisku agentúry v priebehu štyroch mesiacov od dátumu jeho prijatia, agentúra o tom informuje Komisiu. 4. Ktorýkoľvek národný regulačný orgán môže informovať Komisiu, ak usúdi, že rozhodnutie prijaté národným regulačným orgánom nie je v súlade s usmernením uvedeným v tejto smernici alebo v nariadení (ES) č. 1228/2003, a to v priebehu dvoch mesiacov od dátumu prijatia tohto rozhodnutia. 5. Ak Komisia ║zistí, že rozhodnutie národného regulačného orgánu vyvoláva závažné pochybnosti o svojej zhode s usmerneniami uvedenými v tejto smernici alebo v nariadení (ES) č. 1228/2003, môže do dvoch mesiacov po tom, čo bola informovaná o nesúlade so stanoviskom agentúry podľa odseku 3, alebo o nesúlade s usmerneniami podľa odseku 4, alebo na základe svojej vlastnej iniciatívy do 3 mesiacov od prijatia sporného rozhodnutia, rozhodnúť o začatí konania. V takom prípade vyzve Komisia národný regulačný orgán a strany konania pred národným regulačným orgánom, aby predložili svoje pripomienky. 6. Ak Komisia rozhodne o začatí konania, najneskôr do štyroch mesiacov od dátumu takéhoto rozhodnutia vydá konečné rozhodnutie: a) nevzniesť námietky proti rozhodnutiu národného regulačného orgánu; alebo b) požadujúce, aby príslušný národný regulačný orgán zmenil a doplnil alebo zrušil svoje rozhodnutie, ak usúdi, že nie je v súlade s usmerneniami. 7. V prípade, ak Komisia neprijala rozhodnutie o začatí konania alebo konečné rozhodnutie v lehotách stanovených v odsekoch 5 a 6, považuje sa to za nevznesenie námietok proti rozhodnutiu národného regulačného orgánu. 8. Národný regulačný orgán splní rozhodnutie Komisie o zmene a doplnení alebo o zrušení jeho rozhodnutia v lehote do dvoch mesiacov a informuje o tom Komisiu. ▐ Článok 22f Vedenie záznamov 1. Členské štáty požiadajú dodávateľské podniky, aby počas minimálne piatich rokov uchovávali k dispozícii národnému regulačnému orgánu, národnému orgánu hospodárskej súťaže a Komisii príslušné údaje o všetkých transakciách týkajúcich sa zmlúv o dodávke elektrickej energie a derivátov elektrickej energie s veľkoobchodnými zákazníkmi a s prevádzkovateľmi prenosovej sústavy. 2. Tieto údaje obsahujú podrobné informácie o takých charakteristikách príslušných transakcií, ako je napr. dĺžka trvania, pravidlá dodávok a vyrovnania, množstvo, dátumy a časy realizácie, ceny transakcií a spôsoby identifikácie príslušných veľkoobchodných zákazníkov, ako aj špecifikované podrobné informácie o všetkých neurovnaných zmluvách o dodávke elektrickej energie a derivátoch elektrickej energie. 3. Národný regulačný orgán predkladá účastníkom trhu správu o výsledku svojho vyšetrovania alebo o žiadosti o toto vyšetrovanie, pričom zabezpečí , že sa neuverejnia obchodne citlivé informácie o jednotlivých trhových subjektoch alebo transakciách. ▐ ▐ 4. Pre subjekty, ktoré patria do pôsobnosti smernice 2004/39/ES, nevyplývajú z ║ tohto článku vo vzťahu k orgánom uvedeným v odseku 1 žiadne ďalšie povinnosti. 5. V prípade, ak orgány uvedené v odseku 1 vyžadujú prístup k údajom, ktoré uchovávajú subjekty patriace do pôsobnosti smernice 2004/39/ES, poskytnú týmto orgánom uvedeným ║požadované údaje orgány zodpovedné podľa uvedenej smernice.“